Pingvini su barometar za zdravlje okeana
Svetski okeani su samo sena onoga što su nekada bili. U mnogim delovima sveta ribarstvo je na rubu propasti, a skoro 90 odsto velikih okeanskih riba su u opasnosti da budu istrebljene zbog preteranog, nekontrolisanog ulova.
Povećanjem koncentracije emisije gasova na globalnom nivou voda je sve toplija i sve kiselija, što je pogubno za koralne sprudove koji su dom skoro trećini morske flore i faune. Jedan od barometara zdravlja okeana su pingvini koji žive u južnoj hemisferi. Od toplih voda Galapagosa u blizini ekvatora do ledenog Antartika. Pingvini su vrsta vodenih ptica koje nemaju sposobnost letenja, ali zato plivaju zadivljujućom brzinom. Posebno su prilagođeni životu u vodi pa samim tim i njihov opstanak zavisi kako od kvaliteta vode tako i prekomernog ribarenja koje im ugrožava ishranu. Još jedna opasnost koja im preti su klimatske promene, kaže Andrea Kavanag, direktorka Globalne zaštite pingvina, dobrotvorne organizacije Pju. “ Prema upozorenju Međunarodne organizacije za zaštitu prirode, budućnost za osam vrsta pingvina, koje žive na Antarktiku, od ukupno osamnaest u svetu, nije previše svetla ako temperature nastave da rastu i tope zaleđeno more. Topljenje leda utiče na ribe i lignje kojima se pingvini hrane. To je razlog što organizacija Pju sa partnerima podržava plan za izgradnju dva velika morska rezervata na zaleđenom kontinentu u kojima bi, u jednoj trećini, bilo striktno zabranjeno ribarenje i koji bi obuhvatali površinu od skoro tri miliona kvadratnih kilometara. Minijatirna morska stvorenja, nalik na škampe, su glavna prehrana pingvina, ali je i njihov opstanak ugrožen jer se love za ishranu riba u ribnjacima i koriste kao vitaminski dodatak . Komisija formirana na temelju ugovora o Antartiku, koja upravlja kontinentom, trenutno pregovara o sudbini predloženih okeanskih rezervata. Konsenzus moraju da postignu 24 zemlje članice i Evropska unija. Andrea Keveno kaže da još jedino Rusija nije voljna da, u tom delu, odustane od prava na ribarenje. “.” Potpuno zaštićeni rezervati bi udvostručili morski život neophodan za opstanak pingvina i drugih vodenih bića.